Lav et referat af nedenstående tekst:

Tekst:
Skal du ud at forbrænde noget af al julemaden, kan det være en god ide at have en paraply med. En varmfront skal nemlig passere landet i løbet af dagen, hvilke giver en både grå, mild og stedvis regnfuld juledag. Særligt over de vestlige landsdele er der udsigt til en del byger, mens et større regnvejr venter de østlige landsdele i aften- og nattetimerne. Selv de steder, hvor der ikke kommer regn, vil det stadig føles fugtigt udenfor, da vejret generelt bliver noget diset. Her fra morgenstunden hænger der da også både dis og tåge over en stor del af landet. Især Sjælland, Djursland og Nordjylland står op til stedvis tæt tåge med en sigtbarhed ned til 100 meter. Sådan rammer regnbygerne Allerede i løbet af morgentimerne driver et område med regnbyger ind over det meste af Jylland og efterhånden også Fyn. Dog er det især Nordjylland, Midtjylland og Østjylland, der kan se frem til en del regnbyger, som lokalt kan være kraftige. Med regnens ankomst tiltager vinden, og dis og tåge vil formentlig lette flere steder. Længere mod øst holder det dog fortsat gråt og diset uden regnbyger. Spredte regnbyger I eftermiddagstimerne driver de kraftigste regnbyger ud over Kattegat og videre til Sverige. Tilbage venter der nogle eftermiddagstimer med gråvejr og spredte regnbyger. Det er muligvis kun Bornholm, der endnu ingen regn har fået. Dagens varmfront giver ud over regnbyger også mildt vejr for årstiden. Temperaturen ventes at komme op mellem 5 og 7 graders varme, mens vinden i løbet af dagen er tiltagende og bliver frisk til hård fra syd. Større regnvejr melder sin ankomst I aftentimerne bevæger et lavtryk sig op over den østlige del af landet. Her bliver natten til 2. juledag særdeles regnfuld. Regnvejret forventes at gå i land i de sene aftentimer og slippe Bornholm i de tidlige morgentimer.

Referat:
Flere steder er dagen begyndt med en blanding af dis og tåge.